**KOOLITUS “LASTE JA NOORTE VAIMSE TERVISE PROBLEEMIDE MÄRKAMINE JA ENNETAMINE”**

**Järelhindamise raport**

 **SISSEJUHATUS**

Käesolev raport esitab kokkuvõtte 2010 aastal toimunud koolituse „**Laste ja noorte vaimse tervise probleemide märkamine ja ennetamine“**  järelhindamisest.

Koolituse eesmärgiksoli osalejate teemakohaste teadmiste ja oskuste arendamise, praktilise töö ja juhtumipõhiste treeningute kaudu sihtgrupi teadlikkuse tõstmine laste ja noorte vaimse tervise probleemide valdkonnas. Liskas koolitatava isikliku potentsiaali tugevdamine, ressursside leidmine, abituse ja lootusetuse vähendamine kriisi- ja teistes rasketes olukordades.

Koolituse sihtrühmaks oli lastega töötavad spetsialistid: õpetajad, eripedagoogid, sotsiaalpedagoogid, koolipsühholoogid.

Läbiviidud järelküsitluse eesmärgiks oli hinnata:

* millistes koolitusel käsitletud teemadel osalejaid said juurde olulisi teadmisi;
* kuidas osalejad on koolitusel saadud teadmisi rakendanud oma töös;
* koolitusel tutvustatud, praktiseeritud ja jaotatud juhendmaterjali „Vaimse tervise probleemide märkamine ja ennetamine koolis“ rakendatavust.

Raport koosneb kahest peatükist. Esimeses peatükis kirjeldatakse andmete kogumise protsessi. Teises peatükis esitatakse küsitluse tulemused neljas osas:

1. Koolitusel omandatud teadmised ja oskused
2. Koolitusel omandatud teadmiste ja juhendmaterjali rakendamine igapäevatöös
3. Koolitusmaterjalide tutvustamine kolleegidele
4. Kokkuvõte.

**Küsitluse läbiviijad tänavad kõiki küsimustikku täitnud koolitusel osalenud koolide töötajaid!**

**I ÜLEVAADE KÜSITLUSE KORRALDAMISEST**

Küsitlus 2010 aastal koolitusel „Laste ja noorte vaimse tervise probleemide märkamine ja ennetamine“ osalenud koolide personali seas viidi läbi elektrooniliselt internetis LimeSurvey keskkonnas 07. 10 – 31. 10 2011. aastal. Koolituse toimumisest oli küsitluse läbiviimiseks möödas vähemalt aasta, see endis võimaluse hinnata ka omandatud teadmiste rakendamist igapäevatöös.

Ankeet sisaldas 11 küsimust, mis olid jagatud nelja teemavaldkonda:

1. Koolitusel omandatud teadmised ja oskused
2. Koolitusel omandatud teadmiste rakendamine igapäevatöös
3. Koolitusmaterjalide tutvustamine kolleegidele
4. Jätku- või täiendkoolituse vajadus

Küsimustik edastati 87- le koolitusele osalenule, lõpuni täidetud ja tagastatud vastuseid laekus 38 (44%), neist 18 olid õpetajad, 5 sotsiaalpedagoogid, 4 direktori asetäitjad õppekasvatuse alal, 4 logopeedid. Veel oli vastnute hulgas koolipsüholoogid (2), eripedagoog, tervishoiutöötajad (3), liikumisõpetaja. Pisut üle poolte vastanutest (20) olid töötanud üle 10 aasta, 24% (9) võrdselt 6-10 aastat ning kuni 5 aastat.

**II KÜSITLUSE TULEMUSED**

1. **Koolitusel omandatud teadmised ja oskused**

Vastajatele esitati loetelu koolitusel käsitletud teemadest ning omandatud teadmisi ja oskusi paluti hinnata 3-pallisel skaalal:

1. Sain antud teema kohta uusi ja olulisi teadmisi juurde
2. Olemasolevad teadmised said värskendatud
3. Ei saanud antud teema kohta olulisi teadmisi juurde.

Koolitusel käsitleti põhjalikumalt nelja teemavaldkonda. Joonisel 1A on toodus hinnagud kahele esimesele teemavaldkonnale.

Vastanutest 40% väitsid, et nad said juurde olulisi teadmisi, kuidas suhelda nii, et tekiks koostöö lapsega. Mõnevõrra vähem (26%) oli neid, kes väitsid, et said juurde olulisi teadmisi koostöö loomiseks lapsevanematega. Vaid vastavalt 1 ja 2 osalenut väitis, et nad ei saanud antud teema kohta olulisi teadmis juurde.

Teise teemaderingi puhul - individuaalne lähenemine probleemsele lapsele ja võimalused lapse toimetuleku toetamiseks või tõstmiseks - üle poolte (60%) vastanutest nõustusid, et said olulisi ja uusi teadmisi juurde. Teemale „Toimetulek keeruliste olukordadega klassis“ oli enim neid (4 vastajat), kes tundsid et ei saanud olulisi teadmisi juurde.

Joonis 1A: hinnangud koolitusel omandatud teadmistele teemade lõikes

Koolituse kolmas teemavaldkond keskendus lastevastase vägivalla märkamine ja sekkumise võtetele (vaata joonis 1B).

Lastevastase vägivalla märkamise ja vägivallajuhtumite käsitlemise kohta 55-58% vastamutest said olulisi ja uusi teadmsi juurde. Kuidas kaasata vägivallajuhtumite lahendamisse sotsiaalset ja ametkondlikku võrgustikku - selle tema puhul uusi teadmiste saanute osakaal jäi pisut väiksemaks (40%) ning enim oli neid (6 vastanut), kes nõustusid kolmanda väitega, et koolitus ei andnud neile midagi juurde.

Joonis 1B: hinnangud koolitusel omandatud teadmistele teemade lõikes

Neljas teemadering keskendus toimetulekule erinevate traumaatiliste juhtumitega, leinaga koolide/klasside tasandilt lähtudes, süsteemsele lähenemisele kriisijuhtumile. Nagu jooniselt 1B näha võib, on kõige rohkem uusi ja olulisi teadmisi koolitusel juurde saadud leinaga toimetuleku teemal (68% vastanutest).

**2. Koolitusel omandatud teadmiste rakendamine igapäevatöös**

Samade teemade lõikes küsiti vastajatelt, kuivõrd on nad saanud koolitusel omandatud teadmisi rakendada oma igapäevatöös.

Koostöö lapse ja lapsevanaemaga ning individuaalne lähenemine probleemsele lapsele on teemad, millega koolitusel osalenutest ligi ¾ ka igapäevaselt kokku puutub.

Ligi veerand vastanutest väitis, et nad pole otseselt saanud rakendada oma teadmisi, kuidas tulla toime keeruliste olukordadega klassis.

Joonis 2A: teadmiste rakendamine igapäevatöös teemade lõikes

Ootuspärane on ka, et vägivalla ja leina teemadega seotud teadmisi on koolitusjärgselt saanud rakendada oluliselt vähem vastanuid, kuna need ei ole kooli töös igapäevased juhtumid. Jooniselt 2B nähtub, et leina või traumaatiliste juhtumitega pole pooltel osalenutel olnud kokkupuudet. Vastustest tuleb välja ka, et rohkem puututakse igapäevaselt või vahetevahel kokku sotsiaalse või ametkondliku võrgustiku kaasamise juhtumitega.

Joonis 2B: teadmiste rakendamine igapäevatöös teemade lõikes

Juhendmaterjali „Vaimse tervise probleemide märkamine ja ennetamine“ on kasutanud oma töös 32 vastanut (82%).

**3. Koolitusmaterjalide tutvustamine kolleegidele**

Peaaegu kõik vastajad (35) on koolitusel käsitletud materjale tutvustanud oma kolleegidele. Tabelis 1 on alateemade lõikes toodud materjale tutvustanud vastajate osakaal teemade lõikes.

Tabel 1: koolitusmaterjalide tutvustamine kolleegidele alateemade lõikes

|  |  |
| --- | --- |
| Koolitusteema | % vastanutest(Arv) |
| Koostöö lapse või noorega | 79% (30) |
| Koostöö lapsevanemaga | 76% (29) |
| Individuaalne lähenemine probleemsele lapsele või noorele | 74% (28) |
| Toimetulek keeruliste olukordadega klassis | 47% (18) |
| Võimalused lapse või noore toimetuleku toetamiseks ja tõstmiseks | 60% (23) |
| Täiskasvanutepoolse lastevastase vägivalla märkamine | 45% (17) |
| Vägivallajuhtumite käsitlemine | 40% (15) |
| Sotsiaalse ja ametkondliku võrgustiku kaasamine | 68% (26) |
| Toimetulek erinevate traumaatiliste juhtumitega kollektiivis | 32% (12) |
| Süsteemne lähenemine kriisijuhtumile | 32% (12) |
| Toimetulek leinaga | 42% (16) |

Juhendmaterjali „Vaimse tervise probleemide märkamine ja ennetamine“ on kolleegidele tutvustanud või soovitanud 32 vastanut (82%). Kõik vastanud soovitaksid koolitust oma kolleegile.

**4. Jätku- või täiendkoolituse vajadus**

Viimase küsimusena paluti märkida, millistes valdkondades soovitakse jätku-või täiendkoolitust. Enim vastajaid (66%) soovis täindavalt koolitust teemal „Individuaalne lähenemine koolis ja klassis tekkivatele probleemidele“.

Tabel 2: jätku-või täiendkoolituse vajadus

|  |  |
| --- | --- |
| Koolituteema | % vastanutest(Arv) |
| Koostöö lapse või noore ja lapsevanemaga | 45% (17) |
| Individuaalne lähenemine probleemsele lapsele või noorele | 66% (25) |
| Võimalused lapse või noore toimetuleku tõstmiseks  | 47% (18) |
| Lastevastase vägivalla märkamine ja vägivallajuhtumite lahendamine koolis | 42% (16) |
| Toimetulek erinevate traumaatiliste juhtumitega kollektiivis | 39& (15) |
| Sotsiaalse ja ametkondliku võrgustiku kaasamine lapse või õpilase probleemide lahendamisel | 45% (17) |

Järgnevalt on esitatud küsimustiku lõppu vastajate poolt lisatud kommentaarid:

|  |
| --- |
| * *Tahaksin kuulda konkreetsetest tehnikatest, kuidas toetada koduvägivallaga perest pärit lapsi. Üks asi on märkamine, kuid pere olukorra muutmises on spetsialistid võimetud. Kasvatusstiilid on lapsevanemal kinnistunud ja neid motiveerida teisiti käituma on praktiliselt võimatu.*
 |
| * *Virtuaalne vägivald, kuidas märgata nt sotsiaalvõrgustikes toimuvat kiusamist, kuidas aidata.*
 |
| * *Kiidan koolitajate professionaalsust!!!Analoogseid koolitusi peaksid kõik lastega tegelevad täiskasvanud saama regulaarselt ja mitte nii harva. Veel võiks end täiendada teemal - kuidas ennast hoida ja igapäeva töö tegemisel ellu jääda.*
 |
| * *Oli väga huvitav, kasulik ja julgustav koolitus. Meeldiv koht ja väga meeldivad inimesed. Nõuanded probleemidega hakkamasaamiseks olid konkreetsed ja elus rakendatavad.*
 |
| * *Pedagoogi eneseanalüüsile pöörati palju tähelepanu ja seda tehti väga hästi.*
* *Koolitusele lisaväärtuse annavad alati arutelud ja kogemuste vahetamine. Korralduslik pool oli ka väga hea.*
 |

**IV KOKKUVÕTE**

Tuginedes läbiviidud järelküsitlusele võib teha järgmised kokkuvõtlikud järeldused:

* Vastanute osakaal, kes said enesehinnanguliselt koolitusel uusi ja olulisi teadmisi juurde jäi 8 teema puhul üle 50% (vahemikku 53-69%). Vaid 3 teema puhul, millega igapäevatöös rohkem kokku puututakse (koostöö lapse ja vanemaga, võrgustiku kaasamine) märgiti rohkem, et olemasolevad teadmised said värskendatud.
* Koolitusjärgselt on rohkem rakendust leidnud teadmised, millega koolis töötades igapäevaselt kokku puututakse. Üle 70% osalenutest märkis, et kasutavad koostöö ja probleemsele lapsele individuaalse lähenemisega seotud oskusi igapäevaselt ning on neid teemasid tutvustanud ka oma kolleegidele.
* Ligikaudu 40%-l vastanutest ei ole otseselt saanud rakendada traumaatiliste sündmuste ja vägivallajuhtumite käsitlemisega seotud teadmisi. See on ka mõistetav, kuna neid olukordi ei esine igapäevaselt. Neil teemadel on ka vähem oma teadmisi edasi antud kolleegidele. See ei tähenda, et need pole olulised teemad. Mõlemas valdkonnas oli keskmisest kõrgem vastanute osakaal, kes said koolituselt uusi teadmisi ning ligi 40% vastanutest soovis vastavaid jätkukoolitusi.